ཤིང་ཆ་འདྲ་གཏུབ་བཟོ་གྲྭའི་ལྟག་རྒྱབ་ན་པྲུཤཡ་དམག་མིས་དམག་རྩལ་སྦྱོང་བཞིན་འདུག་པ་དེ་ནི་དབྱེ་ཚིག་གི་འཇུག་ཚུལ་ལས་ཡིད་འཕྲོག་ཅིང་སྤྲོ་སྣང་སྐྱེ་བ་ཞིག་རེད།ཡིན་ན་ཡང་།ངས་ད་དུང་རང་གཅུན་བྱེད་ཐུབ་པས།མྱུར་དུ་སློབ་གྲྭའི་ཕྱོགས་སུ་རྒྱུགས་ནས་སོང་།གྲོང་སྡེའི་གཞུང་ལས་ཁང་བརྒྱུད་ནས་འགྲོ་སྐབས།ངས་གསལ་བསྒྲགས་སྦྱར་བྱང་ཞིག་གི་མདུན་དུ་མི་མང་པོ་ཡོད་པ་མཐོང་བྱུང་།ཉེ་བའི་ལོ་གཉིས་རིང་ལ་གཏམ་ངན་སྣ་ཚོགས་ཏེ་གཡུལ་ལས་ཕམ་ཟིན་ཟེར་བ་དང་།དམག་བསྡུ་གཡུལ་སྐྱོད་དགོས་ཟེར་བ།དེ་བཞིན་བཀོད་འདོམས་ཁང་གི་བཀའ་རྒྱ་སྣ་ཚོགས་སྦྱར་བྱང་དེའི་ངོས་སུ་གསལ་བསྒྲགས་བྱས་ཡོད་པ་རེད།དེ་ལྟ་ནའང་ངས་དོན་རྐྱེན་ཅི་འདྲ་ཞིག་བྱུང་བ་ཡིན་ནམ་སྙམ་བཞིན་གོམ་པའི་འདེགས་འཇོག་མཚམས་མ་བཞག་པར་དེའི་ཕྱོགས་སུ་བསྐྱོད།མགར་བ་ཧྭ་ཞི་ཐེ་ཡང་ཁོའི་དགེ་ཕྲུག་དང་ལྷན་དུ་དེར་འཚང་ཁ་བརྒྱབས་ནས་བསྒྲགས་ཡིག་ལ་ལྟ་བཞིན་འདུགཁོས་ང་ཚོགས་ར་ནས་རྒྱུག་འགྲོ་བ་མཐོང་འཕྲལ་ང་ལ།བུ་ཆུང་།ཁྱོད་རྒྱུན་